**јавна набавка ПП/Д/01/15**

Питања и одговори 2

Питање:

У делу где је упутство за сачињавање понуде има ставка за доказе, Изводи из казнених евиденција, није нам баш најјасније да ли ми као издавачка кућа тј. предузетничка радња (што значи да смо правно лице) прилажемо ону дужу или краћу варијанту Извода из казнених евиденција?

Одговор:

Ускладу са Законом о јавним набавкама (Сл.Гласник РС 124/12, 14/15 и 68/15) испуњеност услова из члана 75. став 1 тачка 2) понуђач доказује достављањем потврде надлежног суда односно надлежне полицијске управе.

###### У поглављу IV Конкурсне документације за предметну јавну набавку дат је табеларни приказ услова за учешће у поступку јавне набавке из члана. 75. и 76. Закона и доказа којима се доказује испуњеност услова, у складу са Правилником о изменама и допунама Правилника о обавезним елементима конкурсне документације у поступцима јавних набавки и начину доказивања испуњености услова („Службени гласник РС", бр. 104/13).

Питање:

Да ли ће бити обавезно присуство представника на отварању понуда или је то само формалност која пише у сваком позиву за јавну набавку?

Одговор:

# У складу са поглављем V тачка 2. Конкурсне документације за предметну јавну набавку, понуђач понуду подноси непосредно или путем поште у затвореној коверти или кутији, затворену на начин да се приликом отварања понуда може са сигурношћу утврдити да се први пут отвара.

# Представник понуђача, пре почетка јавног отварања понуда дужан је да поднесе наручиоцу писмено овлашћење за учешће у поступку јавног отварања понуда,које је заведено код понуђача, оверено печатом и потписано од стране одговорног лица понуђача.

Представник понуђача у поступку преговарања је дужан да достави овлашћење за заступање и преговарање. Овлашћење мора да буде заведено код понуђача, оверено печатом и потписано од стране одговорног лица понуђача.

Тачком 16. истог поглавља, поред осталог је предвиђено да ако овлашћени представник понуђача не пристуствује преговарачком посутпку, сматраће се његовом коначном ценом она цена која је наведена у достављеној понуди.

У складу са напред наведеним, представник понуђача има право али не и обавезу да присуствује поступку отварања/преговарања.